另一方面，楊受成咁多年嚟推動大陸公益事業都出盡力，好多次都透過唔同嘅慈善基金搞啲資助出嚟，佢自己一個人計計埋埋嘅捐款接近2億港幣咁多。曾經參與過嘅慈善活動數落有1991年「華東水災」、1998年「湖北賑災」同埋捐款興建「東華三院楊成紀念長期護理院」、2004年建「成龍、楊受成公益慈善基金保定兒童福利院」、2006年開設「湖北慈善香港英皇關愛老人護養中心」同「成龍、楊受成公益慈善基金保定老年公寓」、2007年夾埋「無國界社工」喺湖北開創善終服務，重獲得國家民政部中華慈善獎「最具影響力慈善項目提名獎」、2008年捐助中國廣泛地區雪災同四川地震救災工作、2009年同河北省順平縣民政局合作開咗「楊受成慈善基金老年服務中心」、2010年同河北省雄縣民政局合作開設「楊受成慈善基金老年服務中心」、捐助青海地震同甘肅泥石流救災工作等等。